
BENDROSIOS NUOSTATOS

	Regiono plėtros uždavinys (-iai)
	2022–2030 m. Šiaulių regiono plėtros plano uždavinys: 2.1 Plėtoti žaliąją, kritinę ir darnaus judumo infrastruktūrą, mažinti aplinkos užterštumą, stiprinti gyventojų civilinę parengtį ekstremaliųjų situacijų atvejams, uždavinio kodas LT026-02-01.



II SKYRIUS
SITUACIJOS ANALIZĖ IR SIEKIAMAS POKYTIS

2022–2030 m. Šiaulių regiono plėtros plane įvardinta 2 problema „Nepakankamai tvari regiono aplinka“ ir jos 2.1 giluminės priežasties dalis „Nepakankama regiono gyventojų civilinė parengtis ekstremaliųjų situacijų atvejams“. Ši problema 2022–2030 m. Šiaulių regiono plėtros plane jau yra sprendžiama pažangos priemonėmis „LT026-02-01-02 Darnaus judumo skatinimas“, „LT026-02-02-04 Vandentvarkos paslaugų prieinamumo didinimas“, „LT026-02-02-07 Atliekų tvarkymo paslaugų gerinimas“ ir „LT026-02-01-08 Žaliosios infrastruktūros plėtra“. Tačiau ši problema nebuvo sprendžiama problemos giluminės priežasties „Nepakankama regiono gyventojų civilinė parengtis ekstremaliųjų situacijų atvejams“ mažinimo aspektu. Todėl 2022–2030 m. Šiaulių regiono plėtros plane pažangos priemonės „LT026-02-01-08 Žaliosios infrastruktūros plėtra“ pavadinimas pakeistas į „LT026-02-01-08 Žaliosios ir kritinės infrastruktūros plėtra“ ir šioje pažangos priemonėje įrašyta antra veikla „2. Civilinės parengties stiprinimas Šiaulių regione“ su septyniais Šiaulių regiono savivaldybių projektais. Dabar Šiaulių regiono gyventojų civilinė parengtis ekstremaliųjų situacijų atvejams bus stiprinama vadovaujantis regionine pažangos priemone Nr. 01-004-10-04-01 (RE) „Stiprinti civilinę parengtį“.
2022–2030 m. Regionų plėtros programoje akcentuojama, kad Lietuvos, kaip ES rytinio pasienio valstybės, besiribojančios su Rusija ir Baltarusija, regionams kyla išskirtinių saugumo iššūkių užtikrinant gyventojų apsaugą bei veiklos tęstinumą krizių sąlygomis. Itin svarbiu poreikiu tampa stiprinti civilinę parengtį, įgalinančią grėsmių atveju užtikrinti gyventojų apsaugą, gyvybiškai svarbių valstybės ir savivaldybių funkcijų tęstinumą bei visuomenės funkcionavimą. Visuomeninės paskirties statiniai, įprastomis sąlygomis naudojami viešosioms paslaugoms teikti ar kitiems gyventojų poreikiams tenkinti, faktiškai tampa dvejopos paskirties infrastruktūra, kuri esant krizinei situacijai būtų naudojama tam, kad būtų apsaugoti gyventojai.
Per paskutinius penkerius metus stebima padidėjusi grėsmių ir pavojų rizika, kurią lemia agresyvi kaimyninių valstybių politika, dažnėjančios gamtinės ekstremalios situacijos bei nuolatinės techninės, ekologinės ir socialinės grėsmės. Tačiau parengtumas veikti krizių ir ekstremalių situacijų atveju užtikrinant viešųjų paslaugų prieinamumą, gyventojų saugumą bei veiklos tęstinumą, yra žemas.
Vertinant 2022–2030 m. Regionų plėtros programos (toliau – RPP) rodiklius, Šiaulių regiono gyventojų, teigiamai vertinančių įstaigų pasirengimą ekstremaliosioms situacijoms, dalis 2024 m. sudarė 23 proc., ir tai buvo viena žemiausių reikšmių tarp regionų. Šiaulių regiono gyventojų, kuriems užtikrinta vieta II ar aukštesnio lygio priedangose, dalis 2025 m. sudarė 1,9 proc., t. y. gerokai mažiau nei daugelyje kitų regionų. Šiaulių regiono savivaldybių merų potvarkiais sudarytuose priedangų sąrašuose nustatyta, kad priedangų tinklas yra nepakankamai išvystytas, o esamos priedangos daugeliu atvejų neatitinka aukštesnio atsparumo reikalavimų. Šiaulių regiono savivaldybėse, kaip ir daugelyje kitų regionų, nėra modernizuotų ekstremaliųjų situacijų operacijų centrų, nors operacijų centrų nuostatai ir sudarytos struktūros yra patvirtintos.
Aukščiau pateikta informacija rodo, kad Šiaulių regione, kaip ir nacionaliniu mastu, yra nepakankamas civilinės saugos infrastruktūros išvystymas – mažai vietų aukštesnio atsparumo priedangose, nėra modernizuotų operacijų centrų, o esamos priedangos nepritaikytos asmenims su negalia ir neturi būtinų inžinerinių sistemų.
Tikslinė grupė: Šiaulių regiono gyventojai, savivaldybių institucijos ir įstaigos, savivaldybių valdomos įmonės, savivaldybių ekstremaliųjų situacijų operacijų centrų nariai.
Tikslinės grupės poreikiai: pasitikėti civilinės saugos sistema, turėti aukštesnio atsparumo priedangas ir tinkamai parengtą civilinės saugos infrastruktūrą, užtikrinančią viešųjų paslaugų prieinamumą, gyventojų saugumą ir vietos valdžios veiklos tęstinumą krizių ir ekstremalių situacijų metu. Svarbūs savivaldybių civilinės saugos poreikiai yra: 1) infrastruktūros, reikalingos savivaldybių valdomiems juridiniams asmenims, kurie turi pareigą kaupti būtinąsias priemones pagal Subjektų, kurie privalo kaupti būtinas priemones, sąrašo nuostatas, sandėliuoti būtinų priemonių atsargas, įrengimas ar pritaikymas (sandėliavimo paskirties statinių statyba, įrengimas, esamų statinių, patalpų pritaikymas, mobilios infrastruktūros įsigijimas, aprūpinimas sandėliavimo įranga); 2) savivaldybių ekstremaliųjų situacijų operacijų centrų darbo vietų modernizavimas.
Vertinant dažnėjančias gamtines ekstremalias situacijas, geopolitinius pokyčius pasaulyje, tikėtina, kad Pažangos priemonės įgyvendinimo ir 5 metų po Pažangos priemonės įgyvendinimo pabaigos laikotarpiu iš esmės tikslinės grupės nesikeis ir jų poreikiai išliks panašūs – turėti tinkamai parengtą civilinės saugos infrastruktūrą, kad būtų užtikrintas viešųjų paslaugų prieinamumas, gyventojų saugumas bei vietos valdžios veiklos tęstinumas krizių ir ekstremalių situacijų atveju.
Pažangos priemonė siekia šių kiekybinių ir kokybinių pokyčių: užtikrinti kuo didesnei daliai Šiaulių regiono gyventojų vietą aukštesnio atsparumo priedangose, gyventojai, galintys pasinaudoti apsaugos nuo su klimatu nesusijusios gamtinio pavojaus rizikos ir nuo su žmogaus veikla susijusios rizikos priemonėmis (asmenys) – 5 509, pastatytų arba renovuotų daugiafunkcių priedangų talpumas (asmenys) – 5 509, naujos arba modernizuotos priedangos (skaičius) – 12, modernizuoti savivaldybių ekstremaliųjų situacijų operacijų centrai (skaičius) – 5.
Įvardinta sprendžiama problema prisideda prie Nacionalinio pažangos plano uždavinių Nr. 10.4. „Užtikrinti efektyvų krizių nacionalinio saugumo srityje ir ekstremaliųjų situacijų valdymą bei jų prevenciją.“.
Pažangos priemonės veiklos prisidės prie 2021–2027 m. Europos Sąjungos fondų investicijų programos 15.1 uždavinio įgyvendinimo.
Valstybės gynybos fondo investicijos buvo nepakankamos, todėl siekiant užtikrinti vietą aukštesnio atsparumo priedangose kuo didesnei daliai Šiaulių regiono gyventojų, būtina tęsti priedangų įrengimo darbus.



1 pav. Šiaulių regiono priedangų talpumas
Šaltinis: savivaldybių pateikti duomenys
Šiaulių regiono savivaldybių priedangų infrastruktūros analizė atskleidžia ryškius skirtumus tarp teritorijų ir aiškiai pagrindžia būtinybę 2022–2030 m. Šiaulių regiono plėtros plane įgyvendinti pažangos priemonės  „LT026-02-01-08 Žaliosios ir kritinės infrastruktūros plėtra“ antrą veiklą „2. Civilinės parengties stiprinimas Šiaulių regione“ su septyniais Šiaulių regiono savivaldybių projektais. Pagal 2026 m. Šiaulių regiono savivaldybių pateiktus duomenis, visame regione yra 414 priedangų, kurių bendras plotas yra apie 179 283 m2 , talpa – apie 119,5 tūkst. gyventojų, tačiau vietų, atitinkančių techninės būklės, pritaikymo ir atitikimo STR reikalavimus, yra gerokai mažiau.
Atliekant analizę prieš teikiant pasiūlymą dėl projekto įtraukimo į Šiaulių regiono plėtros planą, buvo įvertinta priedangų infrastruktūros būklė, aprėptis ir ekstremaliųjų situacijų valdymo pajėgumai visose septyniose regiono savivaldybėse. Analizė atskleidė ryškius teritorinius skirtumus ir tai, kad didelė dalis regiono gyventojų neturi realios galimybės pasinaudoti saugiomis priedangomis ekstremaliosios situacijos metu. Šie skirtumai tiesiogiai lemia nepakankamą regiono gyventojų civilinę parengtį ir atitinka Šiaulių regiono plėtros plane įvardytą giluminę problemą – nepakankamą gyventojų apsaugą ekstremaliųjų situacijų atvejais.
Priedangų aprėpties analizė parodė, kad savivaldybės labai skiriasi tiek priedangų skaičiumi, tiek jų talpa ir technine būkle. Akmenės rajone, kuriame gyvena 18 696 gyventojai, priedangų poreikis siekia 7 575 gyventojų, tačiau savivaldybėje yra 30 priedangų, kurios negali užtikrinti reikiamos aprėpties. Joniškio rajone situacija panaši: iš 19 732 gyventojams priedangų poreikis sudaro 7 893 gyventojus, tačiau savivaldybėje yra 36 priedangos, kurių būklė ir pritaikomumas nevienodi. Radviliškio rajone, nors priedangų skaičius siekia 56, aprėptis sudaro 36,48 procento poreikio, todėl virš 60 procentų gyventojų neturi realios apsaugos. Kelmės rajone, kuriame gyvena 23 577 gyventojai, priedangų poreikis siekia 9 431 gyventojui, o savivaldybėje yra 58 priedangos, tačiau tik 11 priedangų yra pritaikytos riboto judumo asmenims, tuo tarpu Joniškio rajono savivaldybėje nėra tokių priedangų išvis, todėl reali apsauga nėra užtikrinama visoms gyventojų grupėms.
Šiaulių miestas turi didžiausią priedangų tinklą regione – 136 priedangas, tačiau tik 50 iš jų yra pritaikytos riboto judumo asmenims (žr. 2 pav.). Šiaulių rajone, kuriame gyvena 40 119 gyventojai, priedangų poreikis – 16 048 gyventojai (40 proc. nuolatinių savivaldybės gyventojų), tačiau esamų 75 priedangų talpa sudaro 12 147 vietas, t. y. 30,28 proc. nuolatinių savivaldybės gyventojų. Tai reiškia, kad trūksta apie 4 000 vietų, o tik 4 yra 1 ar 2 lygio modernizuotos priedangos, likusios priedangos nepriskiriamos nė vienam lygiui, patekimai į priedangas nepritaikyti asmenims su negalia, todėl yra didelis poreikis jų infrastruktūros gerinimui. Pakruojo rajone yra 17 230 gyventojų, priedangų poreikis siekia 6 892 gyventojus, tačiau savivaldybėje yra 23 priedangos, kurių būklė įvardijama kaip prasta – daugelyje jų nėra vėdinimo, nepritaikyti įėjimai, nėra gaisro signalizacijos, o vandentiekis ar šildymas įrengti tik pavienėse priedangose. Šie duomenys rodo, kad regiono mastu trūksta priedangų vietų, o esamos priedangos dažnai neatitinka minimalių techninių reikalavimų. 



2 pav. Šiaulių regiono priedangų skaičius
Šaltinis: savivaldybių pateikti duomenys
Šiaulių regiono savivaldybėse atlikta priedangų infrastruktūros ir ekstremaliųjų situacijų valdymo pajėgumų analizė parodė reikšmingus skirtumus tarp teritorijų – tiek priedangų skaičiaus ir talpos, tiek jų techninės būklės, pritaikymo riboto judumo asmenims ir gyventojų aprėpties. Žemiau pateikiamas Šiaulių regiono žemėlapis, kuriame pažymėtos esančios priedangos (žr. 3 pav.).
[image: ]

3 pav. Šiaulių regiono priedangų išsidėstymas
Šaltinis: Valstybės duomenų agentūra
Dalis savivaldybių susiduria su itin dideliu priedangų vietų trūkumu, o esamos priedangos dažnai neatitinka minimalių saugos reikalavimų. Todėl pažangos priemonės veiklos planuojamos įgyvendinti regiono savivaldybėse, siekiant sumažinti teritorinius skirtumus, užtikrinti vienodas civilinės saugos galimybes ir sustiprinti regiono atsparumą ekstremaliosioms situacijoms.
Regioninės pažangos priemonės Nr. LT026-02-01-08 Žaliosios ir kritinės infrastruktūros  plėtra antros veiklos „Civilinės parengties stiprinimas Šiaulių regione“ įgyvendinimas prisidės prie poveikio rodiklių reikšmių 2030 metais padidinimo: 1)  Gyventojų, teigiamai vertinančių įstaigų pasirengimą ekstremalioms situacijoms, dalis padidės, lyginant su 2024 m. reikšme – 23 procentai; 2) Gyventojų, kuriems užtikrinta vieta iki 2 ar aukštesnio lygio modernizuotose priedangose, dalis padidės, lyginant su 2025 m. reikšme – 1,9 procento. Tokį abiejų poveikio rodiklių padidėjimą įgalins antros veiklos „Civilinės parengties stiprinimas Šiaulių regione“ įgyvendinti septynių savivaldybių 2022–2030 m. Šiaulių regiono plėtros plane pateikti projektai. 


III SKYRIUS
PAŽANGOS PRIEMONĖS ĮGYVENDINIMO TERITORIJA

Pažangos priemonė įgyvendinama  Šiaulių regione, kurį sudaro septynios savivaldybės: Akmenės rajono, Joniškio rajono, Pakruojo rajono, Radviliškio rajono, Kelmės rajono, Šiaulių miesto ir Šiaulių rajono savivaldybės. 



IV SKYRIUS
PAŽANGOS PRIEMONĖS VEIKLOS, PROJEKTŲ VYKDYTOJAI IR PARTNERIAI

Sprendžiant regiono plėtros problemos giluminę priežastį – 2.1. Menkai plėtojama žalioji, kritinė ir darnaus judumo infrastruktūra, nepakankama regiono gyventojų civilinė parengtis ekstremaliųjų situacijų atvejams, Pažangos priemone bus įgyvendinama veikla – Civilinės parengties stiprinimas Šiaulių regione. Šios Pažangos priemonės projektų įgyvendinimą vykdys atitinkamos regiono savivaldybių administracijos, kurios pagal Vietos savivaldos įstatymo 7 straipsnio 3 punktą vykdo nustatytą valstybinę (valstybės perduotą savivaldybėms) funkciją „civilinė sauga“.
Veikla skirta sudaryti galimybes regiono gyventojams užtikrinti vietą aukštesnio atsparumo priedangose, vietos valdžiai užtikrinti gyventojų saugumą ir viešųjų paslaugų prieinamumą bei veiklos tęstinumą krizių ir ekstremalių situacijų atveju. Veikla apima priedangų įrengimą, savivaldybių ekstremalių situacijų operacijų centrų darbo vietų modernizavimą bei infrastruktūros, reikalingos savivaldybių valdomiems juridiniams asmenims, kurie turi pareigą kaupti būtinąsias priemones pagal Subjektų, kurie privalo kaupti būtinas priemones, sąrašo nuostatas, saugoti (t. y. sandėliuoti) būtinų priemonių atsargas, įrengimas ar pritaikymas (sandėliavimo paskirties statinių statyba, įrengimas, esamų statinių, patalpų pritaikymas, mobilios infrastruktūros (pvz., konteinerių) įsigijimas, aprūpinimas sandėliavimo įranga) pagal regioninės pažangos priemonės Nr. 01-004-10-04-01 (RE) „Stiprinti civilinę parengtį“ finansavimo gairėse[footnoteRef:1] nustatytus reikalavimus: [1:  Patvirtintose Lietuvos Respublikos vidaus reikalų ministro 2026 m. birželio 2 d. įsakymu Nr. 1V-408  „Dėl regioninės pažangos priemonės Nr. 01-004-10-04-01 (RE) „Stiprinti civilinę parengtį“ finansavimo gairių patvirtinimo“.] 


	Savivaldybė
	Aprašymas

	Šiaulių miesto savivaldybė
	Šiaulių mieste planuojama įrengti / modernizuoti / įsigyti:
1. 2 priedangas visuomeninės paskirties pastatuose;
2. 1 sandėliavimo patalpas;
3. 1 ESOC patalpas.

	Šiaulių rajono savivaldybė
	Šiaulių rajono savivaldybėje planuojama įrengti / modernizuoti / įsigyti:
1. 3 priedangas visuomeninės paskirties pastatuose;
2. 5 sandėliavimo patalpas – konteinerius;
3. 1 ESOC patalpas.

	Joniškio rajono savivaldybė
	Joniškio rajono savivaldybėje planuojama įrengti / modernizuoti / įsigyti: 
1. 1 priedangą visuomeninės paskirties pastate.

	Naujosios Akmenės rajono savivaldybė
	Naujosios Akmenės rajono savivaldybėje planuojama įrengti: 
1. 1 priedangą visuomeninės paskirties pastate.

	Pakruojo rajono savivaldybė
	Pakruojo rajono savivaldybėje planuojama įrengti / modernizuoti / įsigyti: 
1. 2 priedangas visuomeninės paskirties pastatuose;
2. 1 ESOC patalpas.

	Radviliškio rajono savivaldybė
	Radviliškio rajono savivaldybėje planuojama įrengti / modernizuoti / įsigyti: 
1. 3 priedangas visuomeninės paskirties pastatuose;
2. 1 ESOC patalpas.

	Kelmės rajono savivaldybė
	Kelmės rajono savivaldybėje planuojama įrengti / modernizuoti / įsigyti: 
1. 1 ESOC patalpas.



Vadovaujantis Vietos savivaldos įstatymo 7 straipsnio 3 punktu, galimi pareiškėjai yra Šiaulių regiono savivaldybių administracijos. 
Galimi partneriai – juridiniai asmenys, kurių turtas planuojamas tvarkyti ir tvarkomas projekto lėšomis.


V SKYRIUS
PAŽANGOS PRIEMONĖS PROJEKTŲ ATRANKA

Numatytas regioninės pažangos priemonės 01-004-10-04-01 (RE) „Stiprinti civilinę parengtį“ projektų atrankos planavimo būdas, kuris pagal Strateginio valdymo metodikos 135.2 papunktį taikomas projektams, kuriais įgyvendinamos Lietuvos Respublikos teisės aktuose nustatytos funkcijos ir veiklos, kurie priskirtini valstybės ar savivaldybių institucijoms, ar įstaigoms, ar jų kontroliuojamiems juridiniams asmenims ir kuriais tiesiogiai prisidedama prie pažangos priemonės įgyvendinimo bei joje numatytų rezultatų pasiekimo. 

VI SKYRIUS
PAŽANGOS PRIEMONĖS PRISIDĖJIMAS PRIE HORIZONTALIŲJŲ PRINCIPŲ ĮGYVENDINIMO

Lentelė Nr. 1
	Eil. Nr.
	Horizontalieji principai (toliau – HP)
	Informacija apie pažangos priemonės prisidėjimą prie HP


	1.

	Darnaus vystymosi

	Projekte negali būti numatyta veiksmų, kurie turėtų neigiamą poveikį darnaus vystymosi principo (t. y. Jungtinių Tautų Darnaus vystymosi darbotvarkėje 2030 nustatytų  darnaus vystymosi tikslų) įgyvendinimui. Pažangos priemonės antra veikla „Civilinės parengties stiprinimas Šiaulių regione“ prisidės prie darnaus vystymosi principo įgyvendinimo, nes didins visuomenės atsparumą krizėms, skatins atsakingą išteklių naudojimą ir stiprins bendruomeniškumą. Geriau pasirengę Šiaulių regiono gyventojai gebės tinkamai reaguoti į ekstremaliąsias situacijas, todėl bus mažinami jų padariniai regiono gyventojams, ekonomikai ir aplinkai. Be to, civilinė parengtis skatina socialinį solidarumą ir bendradarbiavimą – gyventojai mokosi padėti vieni kitiems, o valstybės institucijos, savivaldybės ir bendruomenės veikia kartu. Tai padeda kurti saugesnę ir tvarią visuomenę.
Projektai turi atitikti Regioninės pažangos priemonės 01-004-10-04-01 (RE) „Stiprinti civilinę parengtį“ finansavimo gairių 2 priedo „Projekto atitikties reikšmingos žalos nedarymo horizontaliajam principui vertinimo reikalavimų aprašas“ reikalavimus.

	2.
	Lygių galimybių visiems 
	Projekte negali būti numatyta apribojimų, kurie turėtų neigiamą poveikį lygių galimybių ir nediskriminavimo dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos ar kitais pagrindais principo įgyvendinimui. 
Įgyvendinant projekto veiklas, turi būti užtikrinamas bent šių universalaus dizaino, kaip tai apibrėžta Statybos įstatymo 2 straipsnio 109 dalyje, reikalavimų įgyvendinimas:
1. kai įgyvendinama Gairių III skyriaus 3 punkto 1 lentelės 1 punkte nurodyta veikla:
1.1. turi būti laikomasi Statybos techniniame reglamente STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ nustatytų reikalavimų ir rekomendacijų universalaus dizaino ir pritaikymo riboto judumo asmenims srityje; jei įrengiant priedangą esamame pastate ar modernizuojant priedangą dėl techninių priežasčių neįmanoma laikytis šiame papunktyje nurodytų reikalavimų ir rekomendacijų, konkrečios priežastys turi būti nurodytos ir paaiškintos priedangos įrengimo ar modernizavimo projekte;
1.2. rekomenduojama (kai yra techninės galimybės) atsižvelgti į Statybos techninio reglamento STR 2.03.01:2019 „Statinių prieinamumas“ reikalavimus; 
2. kai įgyvendinant Gairių III skyriaus 3 punkto 1 lentelės 3 punkte nurodytą veiklą statinys, patalpa pritaikomi slėptuvei, turi būti laikomasi Statybos techniniame reglamente STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ nustatytų reikalavimų ir rekomendacijų universalaus dizaino ir pritaikymo riboto judumo asmenims srityje; jei dėl techninių priežasčių neįmanoma laikytis šiame papunktyje nurodytų reikalavimų, konkrečios priežastys turi būti nurodytos slėptuvės įrengimo ar modernizavimo projekte;
3) kai įgyvendinama Gairių III skyriaus 3 punkto 1 lentelės 2 ar 3 punkte nurodyta veikla (išskyrus statinio, patalpos pritaikymo slėptuvei veiklą), turi būti laikomasi universalaus dizaino reikalavimų, nustatytų Statybos techniniame reglamente STR 2.03.01:2019 „Statinių prieinamumas“ (taikoma Statybos techniniame reglamente STR 2.03.01:2019 „Statinių prieinamumas“ nurodytais atvejais).





VII SKYRIUS
IŠANKSTINĖS SĄLYGOS

Regioninės pažangos priemonės 01-004-10-04-01 (RE) „Stiprinti civilinę parengtį“ finansavimo gairėse išankstinė sąlyga nenurodyta. 

VIII SKYRIUS
PAŽANGOS PRIEMONĖS STEBĖSENOS RODIKLIAI


Lentelė Nr. 2
	Pažangos priemonės veiklų produkto rodikliai

	Veiklos pavadinimas
	Rodiklio kodas
	Rodiklio pavadinimas, matavimo vienetas
	Rodikliui pasiekti planuojama panaudoti pažangos lėšų suma, Eur
	Siektinos rodiklio reikšmės
	Siektinos rodiklio reikšmės nustatymo pagrindimas

	
	
	
	Iš viso
	Iš jų Europos Sąjungos, kitos tarptautinės finansinės paramos ir valstybės biudžeto lėšų suma
	Tarpinė reikšmė (2025)
	Galutinė reikšmė (2030)

	

	1
	2
	3
	4
	5
	6
	7
	8

	Civilinės parengties stiprinimas Šiaulių regione
	P.S.2.1048
	Naujos arba modernizuotos priedangos (skaičius)
	4 973 190,28
	4 724 529,00
	-
	12
	Siektinos reikšmės apskaičiuotos, remiantis LR vidaus reikalų ministerijos rodiklio P.S.2.1048 stebėsenos aprašymo kortele.
Tarpinė reikšmė neskaičiuojama, nes tarpinio vertinimo laikotarpis yra praėjęs.
Galutinė reikšmė apskaičiuota pagal numatomų įgyvendinti projektų informaciją.

	
	P.B.2.0029
(RCO 29)
	Pastatytų arba renovuotų daugiafunkcių priedangų talpumas
(asmenys)
	
	
	-
	5 509
	Siektinos reikšmės apskaičiuotos, remiantis LR vidaus reikalų ministerijos rodiklio P.B.2.0029 stebėsenos aprašymo kortele.
Tarpinė reikšmė neskaičiuojama, nes tarpinio vertinimo laikotarpis yra praėjęs.
Galutinė reikšmė apskaičiuota pagal numatomų įgyvendinti projektų informaciją.

	
	P.S.2.1049
	Modernizuoti savivaldybių ekstremaliųjų situacijų operacijų centrai (skaičius)
	
	
	-
	5
	Siektinos reikšmės apskaičiuotos, remiantis LR vidaus reikalų ministerijos rodiklio P.S.2.1049 stebėsenos aprašymo kortele.
Tarpinė reikšmė neskaičiuojama, nes tarpinio vertinimo laikotarpis yra praėjęs.
Galutinė reikšmė apskaičiuota pagal numatomų įgyvendinti projektų informaciją.




Lentelė Nr. 3
	Pažangos priemonės rezultato rodikliai

	Rodiklio kodas
	Rodiklio pavadinimas, matavimo vienetas
	Pradinė rodiklio reikšmė (2025)
	Rodikliui pasiekti planuojama panaudoti pažangos lėšų suma, Eur
	Siektinos rodiklio reikšmės
	Siektinos rodiklio reikšmės nustatymo pagrindimas

	
	
	
	Iš viso
	Iš jų Europos Sąjungos, kitos tarptautinės finansinės paramos ir valstybės biudžeto lėšų suma
	Tarpinė reikšmė (2025)
	Galutinė reikšmė (2030)

	

	1
	2
	3
	4
	5
	6
	7
	8

	R.B.2.2096
(RCR 96)
	Gyventojai, galintys pasinaudoti apsaugos nuo su klimatu nesusijusios gamtinio pavojaus rizikos ir nuo su žmogaus veikla susijusios rizikos priemonėmis
(asmenys)
	0
	4 973 190,28
	4 724 529,00
	-
	5 509
	Siektinos reikšmės apskaičiuotos, remiantis LR vidaus reikalų ministerijos rodiklio R.B.2.2096 stebėsenos rodiklio aprašymo kortele. Pradinė rodiklio reikšmė perkelta iš Investicijų programos.
Galutinė reikšmė apskaičiuota pagal numatomų įgyvendinti projektų informaciją.



	Šiaulių regiono plėtros tarybos administracijos direktorius
	
	
	
	Viktoras Strups

	
	
	(parašas)
	
	(vardas ir pavardė)



Priedangų talpumas (asmenys)	
Akmenės rajono savivaldybė	Joniškio rajono savivaldybė	Kelmės rajono savivaldybė	Pakruojo rajono savivaldybė	Radviliškio rajono savivaldybė	Šiaulių miesto savivaldybė	Šiaulių rajono savivaldybė	6534	5313	10518	6887	12174	65962	12147	Nuolatinių gyventojų skaičius 2026 metų pradžioje (asmenys)	
Akmenės rajono savivaldybė	Joniškio rajono savivaldybė	Kelmės rajono savivaldybė	Pakruojo rajono savivaldybė	Radviliškio rajono savivaldybė	Šiaulių miesto savivaldybė	Šiaulių rajono savivaldybė	18696	19732	23577	17230	33373	110965	40119	proc.	
Akmenės rajono savivaldybė	Joniškio rajono savivaldybė	Kelmės rajono savivaldybė	Pakruojo rajono savivaldybė	Radviliškio rajono savivaldybė	Šiaulių miesto savivaldybė	Šiaulių rajono savivaldybė	34.948652118100128	26.925805797689033	44.611273698943883	39.970980847359257	36.478590477331977	59.443968818996979	30.277424661631645	




Priedangos (skaičius)	
Akmenės rajono savivaldybė	Joniškio rajono savivaldybė	Kelmės rajono savivaldybė	Pakruojo rajono savivaldybė	Radviliškio rajono savivaldybė	Šiaulių miesto savivaldybė	Šiaulių rajono savivaldybė	30	36	58	23	56	136	75	Priedangos,  pritaikytos asmenims su negalia 	
Akmenės rajono savivaldybė	Joniškio rajono savivaldybė	Kelmės rajono savivaldybė	Pakruojo rajono savivaldybė	Radviliškio rajono savivaldybė	Šiaulių miesto savivaldybė	Šiaulių rajono savivaldybė	4	0	11	7	9	50	26	

